МОТИВИ КЪМ ПРОЕКТ ЗА ИЗМЕНЕНИЕ НА НАРЕДБАТА ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ОБЩИНСКИТЕ ДЕТСКИ ЯСЛИ, ДЕТСКИ ГРАДИНИ И ПОЛУДНЕВНИ, ПОДГОТВИТЕЛНИ ГРУПИ КЪМ УЧИЛИЩАТА НА ТЕРИТОРИЯТА НА ОБЩИНА БУРГАС

Причини, които налагат приемането на предложения Проект:
На 22.03.2017 г. в деловодството на Общински съвет – Бургас е постъпило разпореждане от  Административен съд – Бургас да представим пълната административна преписка към  Наредбата за условията и реда за записване, отписване и преместване на деца в общинските детски ясли, детски градини и полудневни, подготвителни групи към училищата на територията на Община Бургас, във връзка с протест от Величка Костова  – прокурор при Окръжна прокуратура – гр.Бургас против разпоредбата на чл.42, ал.4 от Наредбата за условията и реда за записване, отписване и преместване на деца в общинските детски ясли, детски градини и полудневни, подготвителни групи към училищата на територията на Община Бургас. В протеста си окръжния прокурор определя посочените разпоредби като незаконосъобразни, тъй като са в противоречие с нормативен акт от по-висока степен: чл.9б, чл.81 и чл.92 от Закона за местните данъци и такси и чл.3, ал.2, т.3 и 4, чл.7, чл.56 от Закона за предучилищното и училищно образование. Административен съд – Бургас е образувал адм.дело №461/2017 г. и го е насрочил за разглеждане в открито съдебно заседание за 27.04.2017 г. от 10:20 часа. 
Предвид кратките срокове, във връзка с насроченото съдебно заседание за 27.04.2017 г.  на заинтересованите лица се предоставя 14-дневен срок, считано от 23.03.2017г., за предложения и становища по настоящия проект на Наредба за изменение на Наредбата за условията и реда за записване, отписване и преместване на деца в общинските детски ясли, детски градини и полудневни, подготвителни групи към училищата на територията на Община Бургас, приета с решение на Общински съвет Бургас по т.6, Протокол №18/25.10.2016 г. 

Цели, които се поставят с предложения Проект и очаквани резултати:
Пълно съответствие с действащото национално законодателство.

Финансови и други средства, необходими за прилагане на новата уредба:
За предлаганите промени не са необходими финансови средства.

 Анализ за съответствие с правото на Европейския съюз.
Настоящите изменения на Наредбата за условията и реда за записване, отписване и преместване на деца в общинските детски ясли, детски градини и полудневни, подготвителни групи към училищата на територията на Община Бургас са в пълно съответствие с европейското  законодателство, спазвайки в пълнота разпоредбите и целите на националното и местно законодателство.


